|  |
| --- |
| Pirkimo sąlygų 3 priedas |

**PIRKIMO – PARDAVIMO SUTARTIS NR. SUT\_\_\_\_\_\_\_**

Utena 2022- \_\_\_- \_\_\_

UAB „Utenos šilumos tinklai“ pagal Lietuvos Respublikos įstatymus įsteigta ir veikianti įmonė, juridinio asmens kodas 183843314, kurios registruota buveinė yra Pramonės g. 11, LT-28216 Utena, duomenys apie įmonę kaupiami ir saugomi Lietuvos Respublikos Juridinių asmenų registre, atstovaujama direktoriaus Dariaus Šinkūno, veikiančio pagal bendrovės įstatus (toliau − Pirkėjas), ir

\_\_\_\_\_\_\_\_\_\_\_\_\_\_\_\_\_\_\_\_\_\_ pagal Lietuvos Respublikos įstatymus įsteigta ir veikianti įmonė, juridinio asmens kodas \_\_\_\_\_\_\_\_\_\_\_\_, kurios registruota buveinė yra \_\_\_\_\_\_\_\_\_\_, VV-NNNNN Miestas, duomenys apie įmonę kaupiami ir saugomi Lietuvos Respublikos Juridinių asmenų registre, atstovaujama \_\_\_\_\_\_\_\_\_\_\_\_\_\_\_\_, veikiančio pagal \_\_\_\_\_\_\_\_\_\_\_ (toliau − Pardavėjas) (toliau kartu šioje Sutartyje - Šalys, o atskirai – Šalis, vadovaudamosi Pirkėjo vykdyto viešojo pirkimo atviro konkurso būdu „Mažai sieringo mazuto pirkimas 22-12“ (toliau – Pirkimas) dokumentais ir rezultatais, susitarė ir sudarė šią pirkimo – pardavimo sutartį, toliau – Sutartis).

**1. Sutarties dalykas**

1.1. Pardavėjas įsipareigoja Sutartyje nustatyta tvarka parduoti Pirkėjui sutartyje nurodytą kiekį skystojo kuro - mažai sieringo kūrenamojo mazuto (toliau - Mazutas) ir pristatyti jį į Pirkėjo nurodytą, o Pirkėjas įsipareigoja priimti Mazutą pristatymo vietoje ir sumokėti už jį Sutartyje nustatyta tvarka ir sąlygomis.

1.2. Mazuto kiekis ir kokybės reikalavimai nurodyti Sutarties 1 priede „Techninė specifikacija“.

**2. Mazuto tiekimo tvarka**

2.1. Perkamas-parduodamas Mazuto kiekis – apie 200 mt (du šimtai metrinių tonų).

2.2. Mazutas pristatomas kalibruotomis autocisternomis šiuo adresu: Pramonės g. 11, LT-28216 Utena, UAB „Utenos šilumos tinklai“ teritorija.

2.3. Mazuto pristatymo laikas - darbo dienomis nuo 7:30 val. iki 15:00 val.

2.4. Mazuto tiekimo terminas: per 30 (trisdešimt) dienų po Sutarties sudarymo dienos.

2.5. Pardavėjas pristatydamas Mazutą, privalo pateikti:

2.5.1. transporto važtaraštį;

2.5.2. PVM sąskaitą - faktūrą;

2.5.3. kiekvienai Mazutą pristatančiai transporto priemonei kokybės pažymėjimą (sertifikatą, pasą) arba jo kopiją, patvirtintą šių produktų savininko (pardavėjo) su gamyklos gamintojos patvirtintais privalomaisiais rodikliais;

2.5.4. Mazuto saugos duomenų lapo kopiją (originalo kalba ir vertimą į lietuvių kalbą), sudarytą pagal aktualios redakcijos REACH reglamento reikalavimus;

2.5.5. Sutarties sudarymo dienos leidinio PLATTS EUROPEAN MARKETSCAN išrašo su Mazuto kainų Northwest Europe cargoes, FOB NWE ir CIF NWE/Basis ARA kotiruotėmis (Fuel Oil 1,0%) Pardavėjo įgalioto asmens pasirašytą kopiją.

2.6. Pirkėjo atstovas, priėmimo metu, privalo patikrinti Mazutą lydinčius pirminius buhalterinės apskaitos ir kokybės dokumentus ir jų užpildymo teisingumą, priimamo Mazuto siuntos kiekį ir kokybę.

2.7. Mazuto kiekis nustatomas Pirkėjo teritorijoje svėrimo būdu metrologiškai patikrintomis svarstyklėmis.

2.8. Jei pateiktas Mazuto kiekis neatitinka pirminiuose buhalterinės apskaitos dokumentuose nurodyto kiekio, Pirkėjas privalo sustabdyti Mazuto priėmimą ir nedelsiant apie tai informuoti Pardavėją.

2.9. Šios sutarties vykdymui Pardavėjo pasitelkiami subtiekėjai: *(nurodyti).*

**3. Mazuto kokybė**

3.1. Mazuto kokybė privalo atitikti Sutarties 1 priede „Techninė specifikacija“ nustatytus kokybės rodiklius.

3.2. Pirkėjui nustačius, kad pateikto Mazuto kokybė neatitinka Sutarties 1 priede „Techninė specifikacija“ nustatytų kokybės rodiklių, Pirkėjas ne vėliau kaip kitą darbo dieną apie tai raštu informuoja Pardavėją.

3.3. Tarp Sutarties šalių kilus ginčui dėl mazuto kokybės, susitariama, kad paimti Mazuto mėginiai bus perduoti tyrimui nepriklausomai laboratorijai, kurios išvados bus galutinės ir neginčijamos. Jei mazutas neatitiks nustatytiems kokybės reikalavimams, patikrinimo nepriklausomoje laboratorijoje išlaidas apmokės Pardavėjas, jei atitiks - Pirkėjas.

**4. Mazuto kaina ir atsiskaitymo tvarka**

4.1. Mazuto kaina:

4.1.1. Mazuto kaina nustatoma **eurais** už vieną metrinę toną. Mazuto kaina apskaičiuojama Sutarties sudarymo dieną remiantis leidinio PLATTS EUROPEAN MARKETSCAN mazuto kainos kotiruotėmis Northwest Europe cargoes „FOB NWE“ (Fuel oil 1%) ir „CIF NWE/Basic ARA“ (Fuel oil 1%), skaičiuojant jų vidutinių kainų aritmetinį vidurkį (pagal Lietuvos banko oficialų valiutų kursą) ir atimama nuolaida (ar pridedamas antkainis).

4.1.2. Mazuto kainoje tai pat turi būti įskaičiuoti visi mokesčiai ir išlaidos, įskaitant akcizo mokestį, pristatymą ir iškrovimą Pirkėjo nurodytu adresu.

4.2. Pardavėjo pasiūlyme (2 priedas) nurodyta Mazuto nuolaida (-) arba antkainis (+) negali būti keičiamas visą Sutarties galiojimo laiką.

4.3. Sutarties vykdymo metu pasikeitus Lietuvos Respublikos teisės aktams dėl pridėtinės vertės mokesčio (PVM) dydžio, akcizo mokesčio dydžio ir (ar) kitų su Mazuto tiekimu susijusių mokesčių dydžio, atitinkamai keičiama Mazuto kaina.

4.4. Pirkėjas apmoka už faktiškai pristatytą Mazuto kiekį, kurio kaina apskaičiuojama pagal Sutarties 4.1 punktą.

4.5. Pirkėjas įsipareigoja už visą Sutartyje nurodytą Mazuto kiekį sumokėti pavedimu į Pardavėjo sąskaitą ne vėliau kaip per 14 (keturiolika) kalendorinių dienų po viso Sutartyje nurodyto Mazuto kiekio pristatymo ir paskutinės PVM sąskaitos – faktūros gavimo dienos.

**5. Šalių įsipareigojimai**

5.1. Pardavėjas įsipareigoja:

5.1.1. Sutartyje nustatyta tvarka ir už Sutartyje nustatytą kainą patiekti visą Mazuto kiekį. Pirkėjui;

5.1.2. Pristatyti Mazutą Sutarties 2.2 punkte nurodytu adresu;

5.1.3. Nevėliau, kaip prieš 1 darbo dieną Pirkėjui el. paštu, faksu ar telefonu pranešti Mazuto pristatymo laiką, pristatomo Mazuto kiekį;

5.1.4. Mazutą pristatyti techniškai tvarkingomis autocisternomis, iškrauti į priėmimo vietą savitaka, nenaudojant iš Pirkėjo papildomų energijos šaltinių;

5.1.5. Kartu su kiekviena Mazuto partija pateikti Sutartyje nurodytus dokumentus;

5.1.6. Atsakyti už Pirkėjo įrangos sugadinimą, jei Mazuto kokybė neatitiks Sutartyje nustatytų kokybės reikalavimų;

5.1.7. nedelsiant pranešti Pirkėjui kilus sunkumams pristatyti Pirkėjo užsakytą Mazuto kiekį ir imtis visų įmanomų priemonių Pirkėjo užsakymui įvykdyti;

5.1.8. Pirkėjo teritorijoje laikytis darbo ir priešgaisrinės saugos reikalavimų, turėti ir naudoti visas būtinas darbo saugos priemones Mazutą pervežant ir iškraunant

5.1.9. Vykdyti kitus šia Sutartimi prisiimtus įsipareigojimus.

5.2. Pirkėjas įsipareigoja:

5.2.1. Priimti Pardavėjo pristatytą Mazutą;

5.2.2. Atsiskaityti su Pardavėju už pristatytą Mazutą Sutartyje nustatyta tvarka ir sąlygomis;

5.2.3 Vykdyti kitus šia Sutartimi prisiimtus įsipareigojimus.

5.3. Atsisakyti priimti iš Pardavėjo Mazutą, pareikalauti atsiimti Mazutą iš Pirkėjo arba atsisakyti apmokėti už Mazutą, jei pristatytas Mazutas neatitinka Sutartyje nustatytų kokybės reikalavimų.

**6. Šalių atsakomybė**

6.1. Jeigu Pardavėjas nesilaiko Mazuto pristatymo terminų ir vėluoja pristatyti Mazutą, jis moka 0,02 % delspinigius nuo nepristatyto Mazuto vertės, apskaičiuotos pagal paskutinę pristatytos Mazuto partijos kainą, už kiekvieną pilną pavėluotą dieną bei atlygina visus Pirkėjo su tuo susijusius faktinius nuostolius. Šiuo atveju Pirkėjas turi teisę atsisakyti priimti laiku nepatiektą Mazuto kiekį.

6.2. Jeigu Pardavėjo pristatytas Mazutas neatitiks Sutartyje nustatytų kokybės reikalavimų ar dėl kitų dėl Pardavėjo kaltės susiklosčiusių aplinkybių Pirkėjas bus priverstas panaudoti kitos rūšies kurą arba pačios rūšies kurą iš kitu pardavėjų, arba sustabdyti Mazutą deginantį įrenginį, Pardavėjas privalės per 10 kalendorinių dienų nuo Pirkėjo raštiško pareikalavimo atlyginti visus tiesioginius Pirkėjo nuostolius, įskaitant bet neapsiribojant Mazuto kainų skirtumu tarp Pardavėjo nepateikto Mazuto kiekio vertės ir Pirkėjo sunaudoto Mazuto vertės, Pirkėjui atsirandančius mokesčius ir baudas už viršnorminius teršalų išmetimus.

6.3. Nustačius, kad Mazutas neatitinka kokybės reikalavimų, Pardavėjas savo sąskaita pašalina Mazuto kokybės neatitikimus ir atlygina visus Pirkėjo patirtus su tuo susijusius tiesioginius nuostolius.

6.4. Pirkėjui neatsiskaičius su Pardavėju per Sutarties 4.6 punkte nustatytą terminą, Pardavėjui raštiškai pareikalavus, Pirkėjas privalo sumokėti 0,02 procento dydžio delspinigius skaičiuojamus nuo pavėluotos sumokėti sumos už kiekvieną pavėluotą atsiskaityti dieną.

**7. Nenugalimos jėgos aplinkybės (force majeure)**

7.1. Šalys neatsako už šios Sutarties sąlygų netesėjimą arba už jų vykdymą ne laiku, jeigu tai atsitinka dėl stichinių nelaimių ar kitų Šalių nekontroliuojamų nenugalimos jėgos aplinkybių (toliau „force majeure“), kurios tiesiogiai ar netiesiogiai paveikia Sutarties sąlygas. Šalis, kuri negali vykdyti įsipareigojimų dėl susidariusių force majeure aplinkybių, nedelsiant apie tai informuoja kitą Šalį. Susidarius force majeure aplinkybėms, sutarties šalys sutaria vadovautis 1996-07-15 LR Vyriausybės nutarimu Nr.840 patvirtintomis taisyklėmis „Atleidimo nuo atsakomybės, esant nenugalimos jėgos (force majeure) aplinkybėms, taisyklės“.

**8. Sutarties pažeidimas**

8.1. Jei kuri nors Sutarties Šalis nevykdo arba netinkamai vykdo kokius nors savo įsipareigojimus pagal Sutartį, ji pažeidžia Sutartį.

8.2. Vienai Sutarties Šaliai pažeidus Sutartį, nukentėjusioji Šalis turi teisę:

8.2.1. reikalauti kitos Šalies vykdyti sutartinius įsipareigojimus;

8.2.2. reikalauti atlyginti nuostolius;

8.2.3. reikalauti sumokėti Sutartyje nustatytus delspinigius ir baudą

8.2.4. nutraukti Sutartį;

8.2.5. taikyti kitus Lietuvos Respublikos teisės aktų nustatytus teisių gynimo būdus.

**9. Baigiamosios nuostatos**

9.1. Ši Sutartis įsigalioja nuo jos pasirašymo dienos ir galioja iki sutartinių įsipareigojimų įvykdymo arba nutraukiama įstatymu ar šioje Sutartyje nustatytais atvejais.

9.2. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.

9.3. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.

9.4. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti „Įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimų taisyklių“ 3 punkte nustatyti principai ir tikslai, ir kai yra gautas Viešųjų pirkimų tarnybos sutikimas, kad tokie Sutarties sąlygų pakeitimai būtų padaryti Sutartis gali būti nutraukta vienu iš šių būdų:

9.4.1. Šalių susitarimu;

9.4.2. vienos iš Šalių iniciatyva, apie tai raštu informavus kitą Šalį ne vėliau kaip prieš 10 (dešimt) kalendorinių dienų.

9.5. Jeigu viena Šalių atsisako vykdyti arba netinkamai vykdo Sutarties sąlygas, kita Šalis turi teisę vienašališkai nutraukti sutartį apie tai prieš 10 (dešimt) kalendorinių dienų raštu pranešdama kitai sutarties Šaliai. Šiuo atveju atsisakanti arba netinkamai jas vykdanti Šalis atlygina turėtus kitos Šalies faktinius nuostolius.

9.6. Sutarties nutraukimas neatleidžia vienos Šalies nuo įsipareigojimų kitai Šaliai, kuriuos ji prisiėmė pagal Sutartį iki Sutarties nutraukimo dienos.

9.7. Iš Sutarties kilę ginčai sprendžiami derybose. Nesusitarus ginčai sprendžiami Lietuvos Respublikos įstatymų nustatyta tvarka.

9.8. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.

9.9. Ši Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią – po vieną kiekvienai Šaliai.

9.10. Šiuo Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.

9.11. Laikoma, kad Sutartis su Pirkimo dokumentais ir Pardavėjo Pirkimui pateiktu pasiūlymu priedais yra vienas kitą papildantys dokumentai ir esant neatitikimui tarp dokumentų, pirmumas teikiamas sekančiai: Pirkimo dokumentai, Sutartis, Pardavėjo pasiūlymas Pirkimui.

**10. Priedai**

10.1. 1 Priedas. Techninė specifikacija;

10.2. 2 Priedas. Pardavėjo pasiūlymas.

**11. Šalių adresai, rekvizitai ir parašai**

|  |  |
| --- | --- |
| Pardavėjas: | Pirkėjas: |
|  | UAB „Utenos šilumos tinklai“ |
| Adresas | Pramonės g. 11, LT-28216 Utena |
| Įmonės kodas | Įmonės kodas 183843314 |
| PVM mokėtojo kodas | PVM mokėtojo kodas LT838433113 |
| A.s. LT | A.s. LT594010041700060120 |
| Bankas | Luminor Bank AB |
| Tel. (X XXX) XX XX XX, | Tel. (+370 389) 6 36 41 |
| El. paštas | El. paštas [siluma@ust.lt](mailto:siluma@ust.lt) |

Patvirtindamos tai, Sutarties Šalys, veikdamos per savo įgaliotus atstovus, pasirašo šią Sutartį:

\_\_\_\_\_\_\_\_\_\_\_\_\_ UAB „Utenos šilumos tinklai“

Pareigos Direktorius

\_\_\_\_\_\_\_\_\_\_\_\_\_\_\_ Darius Šinkūnas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A. V. A. V.